รู้แน่พรุ่งนี้! วิปรัฐบาล-ฝ่ายค้าน เตรียมเคาะวัน “ศึกซักฟอก”
รองนายกรัฐมนตรี เผยวันพรุ่งนี้ วิปรัฐบาล-ฝ่ายค้าน เตรียมนัดประชุมกำหนดวันอภิปรายไม่ไว้พรุ่งนี้ โดยรัฐบาลยืนยันว่าให้จัดอภิปรายตั้งแต่วันที่ 19 กรกฎาคมเป็นต้นไป
รองนายกรัฐมนตรี เผยวันพรุ่งนี้ วิปรัฐบาล-ฝ่ายค้าน เตรียมนัดประชุมกำหนดวันอภิปรายไม่ไว้พรุ่งนี้ โดยรัฐบาลยืนยันว่าให้จัดอภิปรายตั้งแต่วันที่ 19 กรกฎาคมเป็นต้นไป
5 ก.ค. 2565

นายวิษณุ เครืองาม รองนายกรัฐมนตรี เปิดเผยภายหลังการประชุมคณะรัฐมนตรี ถึงความคืบหน้าการพิจารณากำหนด จำนวนวันที่ฝ่ายค้านจะมีการอภิปรายไม่ไว้วางใจนายกรัฐมนตรีและรัฐมนตรี 11 คน ว่า นายอนุชา นาคาศัย รัฐมนตรีประจำสำนักนายกรัฐมนตรี ได้รายงานในที่ประชุมคณะรัฐมนตรี ว่า คณะกรรมการประสานงานพรรคร่วมรัฐบาล หรือวิปรัฐบาล และคณะกรรมการประสานงานพรรคร่วมฝ่ายค้าน หรือ วิปฝ่ายค้าน จะมีการหารือร่วมกันถึงเรื่องดังกล่าวในวันที่ 6 กรกฎาคมนี้ โดยในส่วนของรัฐบาล ยังยืนยันให้กำหนดวันอภิปรายไม่ไว้วางใจ ตั้งแต่วันที่ 19 กรกฎาคมเป็นต้นไป
ส่วนกรณีที่ฝ่ายค้านยังยืนที่จะขออภิปรายไม่ไว้วางใจจำนวน 5 วันแล้วไปลงมติในวันถัดไปนั้น นายวิษณุ ระบุว่า เรื่องนี้จะต้องหารือกันระหว่างฝ่ายรัฐบาลและฝ่ายค้าน ในวันพรุ่งนี้